  Анжелика Тихонова корреспондент 16-тӥ инвожолы Удмуртиын коронавирусэн 39 выль черламъёсты пусйизы. Висьыны усемъёс пӧлын 14 аресозь укмыс пиналъёс но 65 арессэс ортчем вить арлыдоос. Со сярысь элькунысь оперативной штаб ивортӥз. Диагноззы Ижкарын 19 улӥсьёслэн зэмаз, Можгаын – сизьым, Дэри, Каракулино ёросъёсын – быдэн куинь, Сарапулын, Воткаын, Вавож, Эгра, Камбарка, Кизнер, Якшур-Бӧдья ёросъёсын – быдэн одӥг. 30 адями висёнэз вормиз. Кышномуртъёслы 76 но 82 арес вал, воргоронлы – 58 арес Туннэ нуналлы Удмуртиын коронавирусэн черлан 34 сюрс 797 учыр лабораториосын зэматэмын. 31 сюрс 624 адями йӧназ, 465 мурт кулӥз. Али 44-езлэн висисьёслэн тазалыксы секыт. Берло нуналскын элькунын коронавирус инфекцилы 1 сюрс 480 эскеронъёс ортчытӥзы. 16-тӥ инвожолы Удмуртиын 141 сюрс 519 адями коронавируслэсь прививка пуктӥз, со пӧлысь 108 сюрс 994-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  